Source: http://mikkeli.cloudnc.fi/fi-FI/Toimielimet/Kaupunginhallitus/Kokous_26112018/Otavan_Opiston_liikelaitoksen_nimen_muut(14871)
Timestamp: 2018-12-10 17:39:25+00:00
Document Index: 20039949

Matched Legal Cases: ['§ 425', '§ 635', '§ 147', '§ 41', '§ 419', '§ 420', '§ 421', '§ 422', '§ 423', '§ 424', '§ 426', '§ 427', '§ 428', '§ 429', '§ 430', '§ 431', '§ 432', '§ 433', '§ 434', '§ 435']

Otavan Opiston liikelaitoksen nimen muuttaminen | Mikkeli
Otavan Opiston liikelaitoksen nimen muuttaminen
Kaupunginhallitus, kokous 26.11.2018
§ 425 Otavan Opiston liikelaitoksen nimen muuttaminen
MliDno-2018-1018
Mikkelin kaupunkiin on perustettu Otavan Opiston liikelaitos (kaupunginhallitus 28.11.2005 § 635 ja kaupunginvaltuusto 8.12.2008 § 147). Liikelaitoksen alla toimii mm. kansanopisto Otavan Opisto, joka toteuttaa vapaan sivistystyön koulutusta ja toimintaa sekä aikuisten opetussuunnitelman mukaista lukiokoulutusta sisäoppilaitosmuotoisena koulutuksena. Liikelaitoksen yhtenä toimialueena on ollut myös nettilukiotoiminta.
Liikelaitoksen nimi Otavan Opiston liikelaitos ja kansanopiston nimi Otavan Opisto on aiheuttanut epäselvyyttä ilmoitettaessa tilastointipäivinä lukio-opiskelijoiden lukumäärä Tilastokeskukselle. Asiaa on selvitetty syksystä 2016 alkaen Opetus- ja kulttuuriministeriön virkamiesten kanssa ja heidän kanssaan käydyn keskustelun lopputulemana keväällä 2018 on päädytty siihen, että liikelaitoksessa toteutettava lukiokoulutus jaetaan kahden toimialueen alle, Otavan Opiston kansanopistoon ja Nettilukioon. Jotta jatkossa sisäoppilaitoksessa toteutettava lukiokoulutus ja nettilukiokoulutus on selkeästi erotettavissa toisistaan, on syytä muuttaa liikelaitoksen nykyinen nimi toiseksi.
Kesäkuussa kokouksessaan 11.6.2018 kaupunginhallitus valtuutti Otavan Opiston liikelaitoksen johtokunnan päättämään liikelaitoksen uudesta nimestä.
Mikkelin kaupungin Otavan Opiston liikelaitoksen nimi on muutettu liikelaitoksen johtokunnan kokouksessa 20.11.2018 § 41. Liikelaitoksen uusi nimi on Mikkelin kaupungin liikelaitos Otavia.
Nimenmuutoksesta johtuvat muutokset hallintosääntöön tuodaan päätettäväksi joulukuun valtuustoon.
Kaupunginhallitus vahvistaa Otavan Opiston liikelaitoksen nimen muuttamisen Mikkelin kaupungin liikelaitos Otaviaksi 1.12.2018 alkaen.
Otavia, talouspalvelut, sivistyksen ja hyvinvoinnin palvelue/Virpi Siekkinen
§ 419 Kokouksen laillisuus ja päätösvaltaisuus
§ 420 Pöytäkirjan tarkastus
§ 421 Ilmoitusasiat
§ 422 Otto-oikeus/lautakuntien/viranhaltijoiden päätökset
§ 423 Otto-oikeus/viranhaltijoiden päätökset
§ 424 Kaupunginhallituksen ja -valtuuston kokousaikataulu 1.1. - 30.6.2019
§ 426 Oppilaitostunnuksen hakeminen Mikkelin kaupungin liikelaitos Otavian Nettilukiolle
§ 427 Ei julkinen
§ 428 Valtuustoaloite aurinkopaneelien käyttömahdollisuuksien selvittäminen kaupungin kiinteistöissä
§ 429 Valtuustoaloite merkittyjen maastopyöräilyreittien saamiseksi Mikkeliin
§ 430 Valtuustoaloite: Valtuustokokouksen kokouspalkkioista poistetaan 50 %:n korotus kolmen tunnin jälkeen
§ 431 Henkilöstösuunnitelma 2019-2022
§ 432 Perustettavat ja lakkautettavat virat 2019
§ 433 Talouden seuranta 10/2018 ja määrärahaesitykset
§ 434 Talousarvio vuonna 2019
§ 435 Muut asiat, kaupunginhallitus